钦定古今图书集成/明伦汇编/官常典/第730卷 > 粘割韩奴
## 钦定古今图书集成/明伦汇编/官常典/第730卷 > 粘割韩奴

按《金史忠义传》：“韩奴以护卫从宗弼征伐，赐铠甲、弓
矢、战马。初，太祖入居庸关，辽林牙耶律大石自古北
口亡去，以其众来袭奉圣州，壁于龙门东二十五里。
娄室往取之，获大石，并降其众。宗望袭辽主辎重于
青冢，以大石为乡导。诏曰：‘辽赵王习泥烈、林牙大石、
北王喝里质，节度使讹里剌、孛堇赤狗儿，招讨迪六’”
详穗六斤，同知海里及诸官民，并释其罪。复诏斡鲁
曰：“林牙大石虽非降附，其为乡导有劳，可明谕之。”时
天辅六年也。既而亡去，不知所往。天会二年，辽详稳
挞不野来降，言大石称王于北方，署置南北面官僚，
有战马万匹，畜产甚众。诏曰：“追袭辽主，必酌事宜而
行。攻讨大石，须俟报下。”三年，都统完颜希尹言：“闻夏
人与耶律大石约曰：‘大金既获辽主，诸军皆将归矣宜合兵以取山西诸部’。”诏答曰：“夏人或与大石合谋
为衅，不可不察，其严备之。”七年，泰州路都统婆卢火
奏：“大石已得北部二营，恐后难制，且近群牧，宜列屯
戍。”诏答曰：“以二营之故发兵，诸部必扰，当谨斥候而
已。”八年，遣耶律余睹、石家奴、拔离速追讨大石征兵
诸部，诸部不从，石家奴至兀纳水而还。余睹报元帅
府曰：“闻耶律大石在和州之域，恐与夏人合，当遣使
索之。”夏国报曰：“小国与和州壤地不相接，且不知大
石所往也。”皇统四年，回纥遣使入贡，言大石与其国
相邻，大石已死，诏遣韩奴与其使俱往，因观其国风
俗。加武义将军，奉使。大石韩奴去后，不复闻问。大定
中，回纥移习览三人至西南招讨司贸易，自言“本国
回纥邹括番部，所居城名骨斯讹鲁朵，俗无兵器，以
田为业，所获十分之一输官。耆老相传，先时契丹至，
不能拒，因臣之。”契丹所居屯营，乘马行，自旦至日中
始周匝。近岁，契丹使其女婿阿本斯领兵“五万北攻
叶不辇等部族，不克而还，至今相攻未已。”诏曰：“此人
非隶朝廷番部，不须发遣，可于咸平府旧有回纥人
中安置，毋令失所。”是岁，粘拔恩君长撒里雅寅特斯
率康里部长孛古及户三万馀求内附，乞纳前大石
所降牌印，受朝廷牌印。诏西南招讨司遣人慰问，且
观其意。秃里余睹通事阿鲁带至其国，见撒里雅，具
言愿归朝廷，乞降牌印，无他意也。因曰：“往年大国尝
遣粘割韩奴自和州往使。大石既入其境，大石方适
野，与韩奴相遇，问：‘韩奴何人，敢不下马’？”韩奴曰：“我上
国使也，奉天子之命，来招汝降，汝当下马听诏。”大石
曰：“汝单使来，欲事口舌邪？”使人捽下，使韩奴跪，韩奴
骂曰：“反贼，天子不忍于尔，加兵遣招汝。尔纵不能面
缚请罪阙下，亦当尽敬天子之使，乃敢反加辱乎？”大
石怒，乃杀之。此时大石林牙已死，子孙相继，西方诸
部仍以“大石”呼之。余睹阿《鲁带》还奏，并奏韩奴事。世
宗嘉韩奴忠节，赠昭毅大将军，召其子永和县商酒
都监详古、汝州巡检娄室谕之曰：“汝父奉使万里，不
辱君命，能尽死节，朕甚闵之。”以《详古》为尚辇局直长，
迁武义将军；娄室为武器署直长。